b'\n_START_ARTICLE_\nQuicksilver Messenger Service\n_START_PARAGRAPH_\nQuicksilver Messenger Service er et psykedeliskt rockband dannet i\xc2\xa01965 i San Francisco, Californien, USA. Gruppen indgik sammen med blandt andre Jefferson Airplane og Grateful Dead i den f\xc3\xb8rste b\xc3\xb8lge af psykedeliske San Francisco-grupper. De er prim\xc3\xa6rt kendte for nummeret "Fresh Air", der i 1970 n\xc3\xa5ede plads nr. 49 p\xc3\xa5 Billboard Hot 100\xc2\xa0hitlisten. De fleste af gruppens\xc2\xa0studiealbum har ligget p\xc3\xa5 Billboard 200-listen._NEWLINE_Medlemmerne af gruppen var oprindeligt Dino Valente (sang, guitar), Jim Murray (sang), John Cipollina (guitar), David Freiberg (bas) og Greg Elmore (trommer). Valente forlod hurtigt gruppen som f\xc3\xb8lge af et f\xc3\xa6ngselsophold for besiddelse af marijuana, men kom atter med igen i 1969. Gruppen udgav sit f\xc3\xb8rste selvbetitlede album i\xc2\xa01968 og fulgte op det med livealbumet Happy Trails fra en koncert p\xc3\xa5 Fillmore East. Jim Murray havde da allerede forladt gruppen og var erstattet af Gary Duncan. Duncan forlod selv gruppen og nyt medlem blev i stedet den rutinerede studiemusiker\xc2\xa0Nicky Hopkins p\xc3\xa5 keyboard. De indspillede albumet Shady Groves sammen. Duncan var tilbage efter det album tillige med Valente, der nu var l\xc3\xb8sladt fra f\xc3\xa6ngslet. Denne konstellation varede frem til 1971, hvor gruppen indspillede et af de mest s\xc3\xa6lgende album, Just for Love. Hopkins, Cipollina og Freiberg forlod siden gruppen. Fra 1972 frem til 1979 var gruppens ledere Valente og Duncan._NEWLINE_John Cipollina d\xc3\xb8de i 1989 og Dino Valente d\xc3\xb8de i 1994. Gary Duncan og David Freiberg har siden 2006 frontet Quicksilver Messenger Service med nye medlemmer.'